TRUE ร่วง 3% หลังโบรกฯหั่นประมาณกำไรปี 62-63 พร้อมปรับราคาเป้าลงเหลือ 6.75 บ.
TRUE ร่วง 3% หลังโบรกฯหั่นประมาณกำไรปี 62-63 พร้อมปรับราคาเป้าลงเหลือ 6.75 บ. โดยปิดตลาดภาคเช้าอยู่ที่ระดับ 5.75 บาท ลบ 0.20 บาท หรือ 3.36% สูงสุดที่ระดับ 5.95 บาท ต่ำสุดที่ 5.75 บาท มูลค่าการซื้อขาย 391.41 ล้านบาท
28 พ.ย. 2561

ผู้สื่อข่าวรายงานว่า ราคาหุ้น บริษัท ทรู คอร์ปอเรชั่น จำกัด (มหาชน) หรือ TRUE ปิดตลาดภาคเช้าอยู่ที่ระดับ 5.75 บาท ลบ 0.20 บาท หรือ 3.36% สูงสุดที่ระดับ 5.95 บาท ต่ำสุดที่ 5.75 บาท มูลค่าการซื้อขาย 391.41 ล้านบาท

ด้าน บล.ซีจีเอส-ซีไอเอ็มบี ระบุในบทวิเคราะห์ ปรับลดประมาณการกำไรของ TRUE ในปี 2562-63 หลังปรับลดสมมติฐานรายได้และรับรู้ค่าเช่าเสาโทรคมนาคมที่บริษัทต้องจ่ายให้กับ CAT แต่อย่างไรก็ตาม คาดว่ารายได้จากการให้บริการจะยังเติบโตแข็งแกร่งในปี 2562 เพราะจะไม่มีผลกระทบจากบริการโทรศัพท์บ้าน โดยยังแนะนำ “ซื้อ” แต่ปรับราคาเป้าหมายลงมาอยู่ที่ 6.75 บาทหลังปรับลดประมาณการกำไร